জাল পাসপোর্ট চক্রের সঙ্গে কি যোগ রয়েছে পুলিশ অফিসারের!

ওয়েব ডেস্ক: দীর্ঘ কয়েকদিন ধরেই জাল পাসপোর্ট কাণ্ডে বাংলা জুড়ে চলছিল রমরমা। শুধুমাত্র বাংলা নয়, বাংলা ছাড়াও রাজ্যের বাইরেও চলছিল এই জালিয়াতি। দীর্ঘ তদন্তের পর কয়েকজনকে গ্রেফতার করা হয়েছিল। তারপর গ্রেফতার করা হয় জাল পাসপোর্ট কাণ্ডের মূল পাণ্ডা মনোজ গুপ্ত। শুধুমাত্র তাই নয়, এই ঘটনায় গ্রেফতার করা হয়েছে এক সাব ইন্সপেক্টরকেও। সম্প্রতি উত্তর ২৪ পরগনা জেলা থেকে পুলিশের এক প্রাক্তন সাব ইন্সপেক্টর আবদুল হাইকে গ্রেফতার করে পুলিশ। আর এবার এই মামলায় সরাসরি জাল পাসপোর্ট চক্রের কিংপিন এবং সাব ইন্সপেক্টরের সরাসরি যোগসূত্র মিলল।

আরও পড়ুন: ২৫ বছর জেলে থাকা বন্দিকে মুক্তি দিল সুপ্রিম কোর্ট

এই ঘটনায় বহু অভিযুক্তকে করা হয়েছে গ্রেফতার। জেলার বিভিন্ন প্রান্ত থেকেও গ্রেফতার করা হয়েছে। সমরেশ নামের এক ধৃত যুবকের সঙ্গে আবদুল হাইয়ের সরাসরি যোগ ছিল বলে আগেই জানা গিয়েছিল। তবে এবার তদন্তে জানা গেল, মনোজ গুপ্তর সঙ্গেও তার সরাসরি যোগ রয়েছে। আর এই ঘটনা সামনে আসার পর তদন্তে বিরাট গতি আসতে চলেছে। তদন্তকারীরা জানতে পেরেছেন, মনোজ গুপ্তর বাড়ি মাঝে মধ্যেই যেতেন আবদুল হাই। সেখানেই জাল নথি দিয়ে বানানো পাসপোর্টের ভেরিফিকেশন হত এবং আর্থিক লেনদেন হত।

তদন্তে পুলিশ জানতে পারেন, এই ব্যক্তি পুলিশের পাসপোর্ট সেকশনেই কাজ করতেন। কিন্তু চাকরির মেয়াদ শেষ হওয়ার আগেই তিনি স্বেছায় অবসর নিয়েছিলেন। তারপর থেকেই পাসপোর্ট ভেরিফিকেশনের সময়ে যে সমস্ত নথি যাচাই করতে হয় সেই নথি যাচাইয়ের সময়ে বেআইনিভাবে অনেককেই পাসপোর্ট পাইয়ে দিতেন তিনি। জাল পাসপোর্ট পিছু ২৫ হাজার করে নিতেন বলেও অভিযোগ।

দেখুন অন্য খবর