ভুয়ো পাসপোর্ট কাণ্ডে তৎপর কেন্দ্রীয় তদন্তকারী সংস্থা

ওয়েব ডেস্ক: ভুয়ো পাসপোর্ট (Fake Passport) কাণ্ডে ফের রাজ্যে তৎপর কেন্দ্রীয় তদন্তকারী সংস্থা এনফোর্সমেন্ট ডিরেক্টরেট (ED)। বাংলা নববর্ষের দিন থেকে শুরু হয় ইডির (ED) অভিযান। আজও তার অন্যথা হলনা। বৃহস্পতিবার নদিয়ার চাকদহে এক ব্যক্তির বাড়িতে হানা দেয় কেন্দ্রীয় দল। জানা যাচ্ছে নদিয়ার (Nadia) ওই ব্যক্তি ভুয়ো পরিচয় পত্র বানানোর কাজের সঙ্গে যুক্ত।

আরও পড়ুন:ফের শিয়ালদহ ডিভিশানে ট্রেন অবরোধ

নববর্ষের দিন সকালবেলা থেকে দেখা যায় ইডির তৎপরতা। সেদিন দীর্ঘক্ষণ তল্লাশির পর বিরাটি থেকে আজাদ মল্লিক নামে এক ব্যক্তিকে গ্রেফতার করে কেন্দ্রীয় তদন্তকারী সংস্থা। তাকে তদন্ত করেই উঠে আসে নদিয়ার ওই ব্যক্তির নাম। সেই সূত্র ধরেই আজ নদিয়াতে আজাদ ঘনিষ্ঠ ওই ব্যক্তির বাড়িতে হানা দেয় কেন্দ্রীয় দল।

গত বছরের শেষ দিক থেকে রাজ্যে পাসপোর্ট চক্রের পর্দাফাঁস হয় বঙ্গে। তারপর থেকেই রাজ্যের একাধিক জায়গায় শুরু হয় তল্লাশি অভিযান। ইতিমধ্যেই ভুয়ো পাসপোর্ট মামলায় পুলিশ মোট ১০জনকে গ্রেফতার করে।

দেখুন অন্য খবর